
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Hoolekandeasutusse paigutamise korra Narva linnas kehtestamisest vastavalt lisatud Narva Linnavolikogu määruse eelnõule. 

2. Volitada Narva linna Sotsiaalabiameti direktori kohusetäitjat Galina Vologdinat kandma ette eelnimetatud küsimus Narva Linnavolikogu istungil.

             Ants Liimets 

                                                                                                            Linnasekretär

NARVA LINNAVOLIKOGU

MÄÄRUS

Hoolekandeasutusse paigutamise kord Narva linnas
Määrus kehtestatakse Kohaliku omavalitsuse korralduse seaduse § 6 lõige 1, § 22 lõike 1 punkti 5 ja Sotsiaalhoolekande seaduse § 8 punkti 2, § 26 lõike 2 ja 27 alusel.
§ 1. Üldsätted
(1) Hoolekandeasutusse paigutamise kord Narva linnas reguleerib nende Narva linna eakate ja puuetega isikute hoolekandeasutusse paigutamist, kelle elukohaks on Eesti rahvastikuregistri andmetel Narva linn ja kelle hoolduse korraldamine kodustes tingimustes ei ole võimalik.

(2) Käesoleva korra mõistes hoolekandeasutus (edaspidi asutus) on ööpäevaselt tegutsev asutus, kus viibivatele isikutele tagatakse nende eale ja seisundile vastav hooldamine, põetamine ja arendamine.

(3) Asutusse paigutamist korraldab ja asutuse kohta taotlevate isikute järjekorda peab Narva linna Sotsiaalabiamet (edaspidi Sotsiaalabiamet). 
§ 2. Asutusse paigutamise taotlemine
(1) Taotleja (edaspidi ka hooldust vajav isik) või tema seaduslik esindaja esitab Sotsiaalabiametile kirjaliku avalduse (Lisa 1), milles põhjendab asutusse paigutamise vajadust. 
(2) Sotsiaalabiametis koostatakse iga taotleja kohta toimik, kus taotleja avaldusele lisatakse järgmised dokumendid:

1) isikut tõendava dokumendi koopia;
2) väljavõte Pensionikindlustuse registrist pensioni suuruse kohta;

3) väljavõte Eesti rahvastikuregistrist taotleja elukoha ja perekonna koosseisu kohta;

4) puude olemasolu korral koopia Sotsiaalkindlustusameti otsusest puude raskusastme kohta;

5) rehabilitatsiooniplaani olemasolul selle koopia;

6) täidetud hindamisinstrument hooldusvajaduse väljaselgitamiseks;
7) arstitõend, milles märgitatakse ära krooniliste, somaatiliste ja nakkushaiguste esinemine, allergia esinemisel- informatsioon põhjustajate kohta;
8) väljavõte kinnistusregistrist kinnisvara olemasolust;

9) seadusjärgsete ülalpidajate olemasolul nende isiku- ja kontaktandmed ning tõendid ülalpidajate ja nende perekonnaliikmete sissetulekute kohta.
(3) Sotsiaalabiamet kontrollib esitatud dokumente, teostab taotleja juures külastuse, veendub taotleja nõusolekus asutusse paigutamiseks ning palub vajaduse korral esitada otsustamiseks vajalikke täiendavaid dokumente.
(4) Sotsiaalabiamet võib keelduda isiku asutusse paigutamisest, kui:

1) hooldust vajava isiku tervislik seisund võimaldab toimetuleku tagamist muude sotsiaalhoolekande meetmete abil (koduteenuste saamine, hooldaja määramine, abivahendite muretsemine jms).

2) hooldust vajava isiku seaduslikud ülalpidajad keelduvad hoolduskulude tasumisest ning isik keeldub nendelt elatise nõudmisest.
§ 3. Asutusse paigutamise otsustamine 
(1) Asutusse paigutatakse käesoleva määruse paragrahvi 1 lõikes 1 toodud tingimustele vastavaid isikuid, kusjuures esmajärjekorras kuuluvad asutusse paigutamisele isikud, kellel puuduvad seadusjärgsed ülalpidajad.

(2) Asutuse valikul arvestatakse võimaluse piires hooldust vajava isiku enda ja tema lähedaste soovidega.

(3) Paigutamise otsustamiseks moodustatakse  Sotsiaalabiameti juurde vastav komisjon, mille  koosseisu kinnitab Narva Linnavalitsus.
(4) Komisjon:

1) vaatab üle hooldust vajava isiku toimuku;

2) selgitab välja sobiva asutuse ja selle koha maksumuse;

3) teeb kindlaks hooldust vajava isiku ja/või tema seadusjärgsete ülalpidajate poolt makstava omaosalust hoolduskulude kandmisel;
4) määrab linnapoolset osa  hoolduskulude kandmisel;

5) teeb Sotsiaalabiametile ettepaneku hooldust vajava isiku asutusse paigutamiseks. 

(5) Sotsiaalabiamet teeb otsuse hooldust vajava isiku asutusse paigutamisest. Otsuses märgitakse muuhulgas ka asutuse nimi ja hoolduskulude maksmise allikad, sealhulgas linnapoolset osa hoolduskulude kandmisel.
§ 4. Hoolduse eest tasumine
 (1) Kohustus tasuda  asutuses viibimise eest on eelkõige hooldust vajaval isikul ja tema seadusjärgsetel ülalpidajatel.

(2) Hooldusele paigutatud isik võtab kohustuse tasuda  85% enda igakuisest sissetulekust, kuid mitte rohkem kui hooldamiseks vajalik. 
(3) Seadusjärgsete ülalpidajate olemasolul tasuvad nad omaosalust vastavalt Sotsiaalabiameti otsusele.
(4) Kui lõigetes 2 ja 3 nimetatud sissetulekust ei piisa, tasutakse asutuses viibimise eest isiku kasutuses või valduses oleva vara võõrandamise kaudu. Kui kinnisvara võõrandamisest saadud tulu on realiseeritud, kaetakse edasise teenuse maksumuse ja pensioni vahe linna eelarvest selleks ettenähtud vahenditest. Juhul, kui isiku vara võõrandamine toimub pärast asutusse paigutamist, teostatakse linnaeelarvest makstud hoolduskulude ümberarvestust
(5) Lõigetes 2, 3 ja 4 nimetatud vahendite puudumisel makstakse isiku asutuses ülalpidamise eest linnaeelarvest. Narva linn osaleb hoolduskulude maksmisel üldjuhul siis, kui hooldusvajadusega isiku ning tema seadusjärgsete ülalpidajate sissetulekust ja varast ei piisa nimetatud kulude tasumiseks. 

(6) Hoolduskulude tasumise kohta sõlmitakse kõigi osapoolte vahel leping. 
§ 5. Asutusest väljaarvamine ja asutuse vahetamine
(1) Asutuses hooldamine lõpetatakse Sotsiaalabiameti otsusega:

1) kui hooldatav või tema seadusjärgsed ülalpidajad ei täida lepingu tingimusi;

2) kui hooldatav isik või tema seaduslik esindaja esitab avalduse asutusest lahkumiseks;

3) kui asutus esitab avalduse lepingu lõpetamiseks, kuna hooldatav on korduvalt rikkunud asutuse kodukorda ning häirinud sellega teisi hooldatavaid;

4) hooldatava surma korral;
 (2) Asutuse vahetamine toimub hooldatava, tema seadusliku esindaja või asutuse motiveeritud avalduse alusel. 
(3) Asutuse vahetamiseks teeb Sotsiaalabiamet otsuse komisjoni ettepaneku alusel.

§ 6.  Kontroll ja arvestuse pidamine
(1) Osutatava hooldusteenuse kvaliteedi kontrollimiseks teeb Sotsiaalabiamet asutustesse kontrollkäike Sotsiaalabiameti direktori poolt kinnitatud ajakava alusel. 

(2) Kontrollkäikude tulemused vormistatakse aktina, kus hinnatakse hooldusteenuse kvaliteet ja teenuse vastavus hooldust vajava isiku erivajadustele. 

(3) Isikute hooldamiseks asutustes linnaeelarvest eraldatud vahendite üle peab arvestust  Sotsiaalabiamet.
§ 7. Rakendamine
(1) Enne käesoleva määruse jõstumist sõlmitud hoolduslepingud kehtivad kuni nende kehtivuse lõpptähtajani.
(2) Määrus jõustub seadusega sätestatud korras.
(3) Tunnistada kehtetuks Narva Linnavolikogu 21.10.2010 määrus nr 35 “Narva linna kulul hoolekandeasutusse paigutamise kord”.  
Aleksandr Jefimov

Esimees
Narva Linnavolikogu määruse 

„Hoolekandeasutusse paigutamise kord Narva linnas“ lisa 1

AVALDUS  HOOLEKANDEASUTUSSE  PAIGUTAMISEKS
Mina………………………………………………………………………………………........
                                   (hooldust vajava isiku ees-ja perekonnanimi)
taotlen ööpäevaringsesse hoolekandeasutusse paigutamist
…………………………………………………………………………………........................
                                                       (asutuse nimi)
seoses…………………………………………………………………………………………..
….……………………………………………………………………………………………….
…….………………………………………………………………………………………….....
                              (märkida põhjus, miks soovitakse asutusse paigutamist)
Minu isikuandmed:

1. isikukood……………………………………………………………………………………
2. isikut tõendav dokument……………………………………………………………………
                                                                                   (number ja kehtivuse tähtaeg)
3. perekonnaseis…………………………………………………………………………………
4. elukoht……………………………………………………………………………….………
                                                    (Eesti rahvastikuregistri andmetel)
…………………………………………………………………………………………………
                                                                        (tegelik elukoht)
5. puue………………………………………………………………………………….………
                                                                  (raskusaste ja tähtaeg)
Sotsiaaltoetuse suurus ja tähtaeg……………………………………………………………….
6. pensioni suurus……………………………..liik……………………………………………
Perearst ja tema kontaktandmed 
…………………………………………………………………

Elamistingimused………………………………………………………………………………
…………………………………………………………………………………………………

…………………………………………………………………………………………………
Seadus- ja lepingujärgsed ülalpidajad ja nende kontaktandmed:

………………………………………………………………………………………………
…………………………………………………………………………………………………
…………………………………………………………………………………………………
………………………………………………………………………………………………
                                                    (nimi,  aadress, telefon/e-post)
Seni on mind igapäevases toimetulekus aidanud:

…………………………………………………………………………………………………
…………………………………………………………………………………………………
…………………………………………………………………………………………………
                                                    (nimi,  aadress, telefon/e-post)
Kinnis-ja vallasvara, isiklike hoiuste olemasolu:
…………………………………………………………………………………………………
…………………………………………………………………………………………………
……………………………………………………………………………………………….

Taotluse suhtes tehtud otsusest palun teavitada aadressil/e-posti aadressil 
…………………………………………………………………………………………………..
Allkirjaga kinnitan esitatud andmete õigsust ja oma nõusolekut hoolekandeasutusse paigutamise tingimustega. 

Annan nõusolekut minu isiklike andmete töötlemiseks hoolekandeasutusse paigutamisel kolmandate isikute poolt.  

 

Allkiri………………………………..                                      Kuupäev ……. ……………..
Õiend 

Narva Linnavolikogu määruse eelnõu „Hoolekandeasutusse paigutamise kord Narva linnas“ juurde
Vastavalt Sotsiaalhoolekande seadusele on kohaliku omavalitsuse ülesandeks puuetega isikute toimetuleku ning hoolekandeasutuses elavatele eakatele turvalisuse ja iseseisvuse tagamine.

Nende ülesannete tätmiseks korraldab Narva linn Sotsiaalabiameti kaudu nende isikute hoolekandeasutustesse paigutamist, kelle toimetulekut ei ole võimalik kodustes tingimustes tagada. Käesoleval ajal reguleerib abivajavate isikute paigutamist Narva Linnavolikogu 21.10.2010.a määrus nr 35 „Narva linna kulul hoolekandeasutusse paigutamise kord“. 
2012. aasta  linnaeelarves on ette nähtud 458 734 eurot hoolekandeasutustes viibivate isikute ülalpidamiseks, seisuga 31.08.2012 on 326 860 eurot juba ärakulutatud. Praegu asub erinevates hoolekandeasutustes 107 inimest, kelle elukohaks rahvastiku registri andmetel on Narva linn (73 nendest asuvad Narva-Jõesuu hooldekodus). 101 inimest maksavad hooldekodus  viibimise eest 85% pensionist ning ülejäänud osa maksab Narva linn. 8 inimest maksavad hoolduse eest eluaseme võõrandamise kaudu saadud vahenditest. Peale kinnisvara võõrandamisest saadud tulu realiseerimist, kaetakse edasise teenuse maksumuse ja pensioni vahe linna eelarvest.
Praegu kehtiv kord ei võimalda kaasata  hoolekandeasutustesse paigutavate isikute sugulasi hoolduskulude kandmisesse. Uus määrus võimaldab paindlikumalt reguleerida abivajavate isikute paigutamist hoolekandeasutustesse, kaasates selleks nende seadusjärgseid ülalpidajaid ja arvestades nende enda materiaalset olukorda. 

Teiste kohalike omavalitsuste kogemuse arvestades, oli otsustatud luua Sotsiaalabiameti juurde vastav komisjon. Komisjoni ülesandeks on Sotsiaalabiametile ettepaneku tegemine isikule sobivama hoolekandeasutuse valiku ja hoolduskulude kandmise allikate kohta. 

Uus kord reguleerib nii üldtüüpi hooldekodudesse paigutamist, kuid ka ööpäevaringset erihooldusteenust osutavatesse asutustesse paigutamist. Ööpäevaringse erihooldusteenuse osutamist rahastab riik, teenust vajav isik võib seda saada rehabilitatsiooniplaani alusel. Kuid on olemas teenuse järjekord, mis on keskmiselt 2-3 aastat. Kuna erihooldusteenust vajavate isikute tervislik seisund ei võimalda osutada nendele abi kodustes tingimustes või üldtüüpi hooldekodus, riikliku koha saamiseni on Narva linn sunnitud seadusjärgsete ülalpidajate puudumisel või nende vähekindlustatuse korral paigutada abivajavat isikut erihoolduteenust osutavasse asutusse omal kulul. 

Arvestades ülaltoodud taotleb Sotsiaalabiamet  21.10.2010 määruse nr 35 kehtetuks tunnistamist ning uue määruse „Hoolekandeasutusse paigutamise kord Narva linnas“ kinnitamist.

Galina Vologdina 
direktori kohusetäitja
T.Patsanovskaja

